Vlag van Pakistan

Die **nasionale vlag van Pakistan** (Oerdoe: قومی پرچم, *Qaumī Pārc̱am*) is op 11 Augustus 1947 amptelik in gebruik geneem. Die vlag vertoon ’n vertikale wit baan aan die vlagpaalkant met ’n enkele groen baan in die wapperkant met ’n ster en sekelmaan in wit daarop. Die Pakistanse nasionale volkslied (قومی ترانہ, *Qaumī Tarānah*) verwys in die derde vers met die woorde پرچمِ ستاره و ہلال رہبرِ ترقّی و کمال – "Vlag met die ster en sekelmaan, die leier van vordering en opstyg" – na die vlag.

## Simboliek 
Die groen stel Islam en die Moslemse meerderheid in Pakistan voor terwyl die it baan religieuse minderhede en minderheidsgelowe voorstel. Die ster en sekelmaan stel onderskeidelik lig en vooruitgang voor. Dit is gebaseer op die oorspronklike vlag van die Moslemliga wat op sy beurt sy inspirasie uit die vlag van die Sultanaat Delhi, die vlag van die Ottomaanse Ryk en die vlag van die Mogolryk gekry het.

## Ontwerp 
Die amptelike ontwerp van die nasionale vlag is deur die Wetgewende Vergadering aanvaar, tesame met ’n definisie van die eienskappe en verhoudinge. Volgens die amptelike spesifikasies is dit ’n donkergroen vlag met die verhouding 2:3. Die wit vertikale baan aan die vlagpaalkant is ’n kwart van die breedte van die vlag.

350px|senter|Konstruksietekening

### Kleure 
duimnael|Wapperende vlag van Pakistan
Die kleurskema word hieronder gelys:

### Dimensies 
Die Departement van Binnelandse Sake verskaf dimensies van die vlag vir verskillende omstandighede:
* Vir seremoniële geleenthede. 21' × 14', 18' × 12', 10' × 6⅔' of 9' × 6¼'.
* Vir gebruik oor geboue. 6' × 4' of 3' × 2'.
* Vir motorkarre 24" × 16".
* Vir lessenaars 10¼" × 8¼".

## Geskiedenis 
Voor die Tweede Wêreldoorlog het Moslems en Hindoes tesame in Brits-Indië gewoon. ’n Aantal Moslems het die Moslemliga gevorm. Na die Tweede Wêreldoorlog, toe Pakistan onafhanklikheid verkry het in 1947, het die vlag van die Moslemliga gedien as die basis vir die vlag van Pakistan.

Lêer:Flag of the Governor-General of Pakistan (1947–1952).svg|  Vlag van die Goewerneur-Generaal van Pakistan, 1947 tot 1953
Lêer:Flag of the Governor-General of Pakistan (1953-1956).svg|  Vlag van due Goewerneur-Generaal van Pakistan, 1953 tot 1956
Lêer:Presidential Standard of Pakistan (1956-1967).svg|  Pakistanse Presidensiële Standaard, 1956 tot 1967
Lêer:Presidential standard of Pakistan (1974–1998).svg|  Pakistanse Presidensiële Standaard, 1974 tot 1998

## Protokol 
[duimnael|Pakistanse [Veldhokkieondersteuners met die nasionale vlag]]
duimnael|Pakistanse matrose met die Vlootvaandel van Pakistan
* Geen ander vlag mag hoër wapper nie (buiten dié van die Verenigde Nasies op hul geboue).
* Wanneer die vlag langs ander nasionale vlae vertoon word, moet die Pakistanse vlag op dieselfde hoogte as die ander vlae hang, nooit laer nie.
* Wanneer dit langs provinsiale, militêre of korporatiewe vlae hang moet die nasionale vlag hoër wees.
* Die vlag mag slegs met die wit baan teen die vlagpaal hang en moet vrylik kan wapper.
* Die vlag mag nie aan die grond, skoene, voete of enigiets wat vuil is raak nie.
* Die vlag mag nie in die donker hang nie.
* Die vlag moet met sonsopkoms gehys en met sonsondergang gestryk word (behalwe oor die parlement, wat die enigste amptelike gebou is waar die vlag nooit gestryk word nie). Wanneer die vlag snags oor die parlement hang moet dit verlig word.
* Geen merke mag op die vlag aangebring word nie (insluitend woorde of prente).
* Wanneer die vlag gehys word moet alle personeel in uniform die vlag salueer en ander persone moet op aandag staan.
* Die vlag moet met seremonie gestryk word.
* Die vlag mag nooit vertikaal hang nie.
* Wanneer die vlag normaal hang moet die wit baan altyd na links wys met die groen veld op regterkant.
* Die vlag mag nie onderstebo vertoon word (behalwe in tye van onrus in die land) of met die sekelmaan en ster wat links kyk nie.
* Die vlag mag nêrens hang waar dit dalk vuil kan word nie.
* Die vlag mag nie verbrand of vertrap word nie.
* Die vlag mag nie begrawe of in ’n graf laat sak word nie (wanneer ’n vlagdraende kis laat sak word moet die vlag daarbo gehou word of verwyder word voordat die kis laat sak word).

## Ander vlae 
Ander vlae in gebruik in Pakistan sluit in:

Lêer:Civil Air Ensign of Pakistan.svg| Burgerlike Lugvaartvaandel van Pakistan
Lêer:Civil Ensign of Pakistan.svg| Burgerlike Vaandel van Pakistan
Lêer:Flag of the Pakistani Army.svg| Vlag van die Pakistanse Weermag
Lêer:Naval Jack of Pakistan.svg| Vlootgeus van Pakistan
Lêer:Naval Ensign of Pakistan.svg| Vlootvaandel van Pakistan
Lêer:Pakistani Air Force Ensign.svg| Lugmagvaandel van Pakistan
Lêer:Flag of the President of Pakistan.svg| Vlag van die President van Pakistan

### Soortgelyke vlae 

Lêer:Flag of Algeria.svg|  Vlag van Algerië
Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Azerbaijan.svg|  Vlag van Azerbeidjan
Lêer:Flag of the Comoros.svg|  Vlag van die Comore-eilande
Lêer:Flag of Hatay.svg|  Vlag van Hatay (1938–1939)
Lêer:Flag of Libya.svg|  Vlag van Libië
Lêer:Flag of Malaysia.svg|  Vlag van Maleisië
Lêer:Flag of Mauritania.svg|  Vlag van Mauritanië
Lêer:Kokbayraq flag.svg|  Vlag van Oos-Turkestan
Lêer:Flag of the Ottoman Empire.svg|  Vlag van die Ottomaanse Ryk (1844–1923)
Lêer:Flag of Cyrenaica.svg|  Vlag van Sirenaïka (1949–1951)
Lêer:Flag of Tunisia.svg|  Vlag van Tunisië
Lêer:Flag of the Turkish Republic of Northern Cyprus.svg|  Vlag van die Turkse Republiek van Noord-Siprus
Lêer:Flag of Turkey.svg|  Vlag van Turkye

## Sien ook 
## Verwysings 
## Eksterne skakels 
*  Pakistan by *Flags of the World*.
*